**Vodič za građane za 2023. godinu**



**Poštovani stanovnici,**

predstavljamo Vam Vodič za građane za 2023. godinu. U njemu je prikazano na koji način Općina Prgomet prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici www.proracun.hr, te na našoj službenoj stranici [www.opcina-prgomet.hr](http://www.opcina-prgomet.hr).

Kroz ovaj projekt želimo Vam prenijeti informacije pomoću kojih možete pratiti raspolaganje proračunskim sredstvima.

Tijekom 2023. godine nastavljamo s održavanjem javne rasvjete, cesta, građevinskih objekata, groblja i javnih površina, a ulažemo i u vodovod i odvodnju, a sve u cilju povećanja kvalitete života naših stanovnika.

Na području naše Općine djeluju sportske, kulturne i druge udruge koje oplemenjuju naš život i omogućavaju pojedincima da prepoznaju i usavrše svoje talente, zato zaslužuju našu financijsku pomoć.

Kroz naknade građanima i kućanstvima želimo pomoći obiteljima i kućanstvima za stanovanje, te dodjeljujemo pomoći koje se odnose na sufinanciranje prijevoza đaka. Također dodjeljivat ćemo naknade za štete uzrokovane prirodnim katastrofama. U 2023. godini s programom „Zaželi“ želimo osigurati posao za žene u nepovoljnom položaju na tržištu rada i ulagat ćemo i u protupožarnu zaštitu, ali i u zdravstvo.

Trudimo se očuvati našu kulturnu baštinu stoga smo dio sredstava izdvojili za donacije. Osim donacija za kulturu, sredstva smo izdvojili i za vjersku zajednicu koja djeluju na našem području. Nadamo se da će ovakve vrste poticaja pripomoći u njihovom rastu i razvitku.

Dragi stanovnici predstavili smo dio projekata koje želimo realizirati u 2023. godini. Pozivam sve stanovnike da zajedno s nama radite na boljitku naše Općine kako bi postala što transparentnija, uspješnija i otvorenija.

Vaše prijedloge, sugestije i komentare možete ostavljati do 15.12.2022. godine kada ćemo sve zaprimljene komentare obraditi, na njih odgovoriti te prijedlog proračuna s uvaženim primjedbama predstaviti i predložiti na sjednici Općinsko vijeća predstaviti.

Savjetovanje za Prijedlog Proračuna Općine Prgomet za 2023. godinu možete pronaći [OVDJE](https://www.proracun.hr/Home/Savjetovanje/b6f28af1-1d51-4b67-9ca3-f5505d0b7dec).

Vaš Načelnik!

**Prijedlog proračuna** je dokument u kojem su navedeni planirani prihodi i rashodi koje načelnik predlaže te koji se podastire na usvajanje Općinsko vijeću. Ovim putem želimo uključiti sve svoje građane u sam proces donošenja proračuna davanjem svojih prijedloga, sugestija i komentara na prijedlog proračuna.

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Prgomet za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Prgomet za 2023. godinu s najvažnijim smjernicama razvoja Općine Prgomet koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Prgomet kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog/svojih osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe i drugi.

**Zakoni i sankcije**

Proračun se donosi za jednu fiskalnu (proračunsku) godinu, koja se poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik. Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi Općine Prgomet za 2023. godinu planirani su u iznosu od 692.945,75 eura**

**Prihodi od poslovanja**

Prihodi od poslovanjaOpćine Prgomet za 2023. godinu planirani su u iznosu od 692.945,75 eura, a čine ih:

1. Prihodi od poreza planirani u iznosu od 115.468,84 eura;
2. Pomoći iz inozemstva i od subjekata unutar općeg proračuna planirani u iznosu od 410.777,08 eura;
3. Prihodi od imovine planirani u iznosu od 4.379,85 eura;
4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 162.319,98 eura.

**RASHODI I IZDATCI**

**Ukupni rashodi Općine Prgomet za 2023. godinu planirani su u iznosu od 692.945,75 eura**

**Rashodi poslovanja**

Rashodi poslovanja Općine Prgomet za 2023. godinu planirani su u iznosu od 515.097,20 eura, a čine ih:

1. Rashodi za zaposlene planirani u iznosu od 128.077,51 eura;
2. Materijalni rashodi planirani su u iznosu od 351.682,73 eura;
3. Financijski rashodi planirani u iznosu 2.023,56 eura;
4. Naknade građanima i kućanstvima na temelju osiguranja i druge naknade planirane u iznosu od 10.617,81 eura;
5. Ostali rashodi planirani u iznosu od 22.695,59 eura.

**Rashodi za nabavu nefinancijske imovine**

Rashodi za nabavu nefinancijske imovine Općine Prgomet za 2023. godinu planirani u iznosu od 177.848,55 eura, a čine ih:

1. Rashodi za nabavu proizvedene dugotrajne imovine planirani u iznosu od 173.866,87 eura;
2. Rashodi za dodatna ulaganja na nefinancijskoj imovini planirani u iznosu od 3.981,68 eura.

**RAZDJEL 001 JEDINSTVENI UPRAVNI ODJEL PLANIRANO U IZNOSU OD 692.945,75 EURA**

**Program 1000 Javna uprava i administracija, planiran u iznosu od 164.972,60 eura**

1. Za administrativne i stručne poslove Općine planirani rashodi iznose 146.691,42 eura, od toga:

* Rashodi za zaposlene planirani u iznosu od 98.214,88 eura, od toga plaće za zaposlene -stalni i povremeni (HZZ) zaposlenici iznose 79.633,69 eura, ostali nenavedeni rashodi za zaposlene – stalni i povremeni (HZZ) zaposlenici iznose 1.990,84 eura, doprinosi na obvezno zdravstveno osiguranje iznose 15.926,74 eura i poseban doprinos za poticanje zapošljavanja osoba s invaliditetom u iznosu od 663,61 eura,
* Materijalni rashodi planirani u iznosu od 42.471,30 eura, od toga dnevnice za službeni put u zemlji iznose 132,72 eura, naknade za prijevoz na službenom putu u zemlji iznose 66,36 eura, ostali rashodi za službena putovanja iznose 66,36 eura, naknade za prijevoz na posao i s posla – stalni i povremeni (HZZ) zaposlenici iznose 4.645,30 eura, literatura (publikacije, časopisi, glasila, knjige i ostalo) iznose 398,17 eura, materijal i sredstva za čišćenje i održavanje iznosi 398,17 eura, tisak iznosi 398,17 eura i ostale nespomenute usluge – naplata 1% prihoda iznose 663,61 eura, opskrba vodom iznosi 1.990,84, ostali materijal za potrebe redovnog poslovanja iznosi 265,45 eura, ostali materijal i dijelovi za tekuće i investicijsko održavanje iznosi 663,61 eura, seminari, savjetovanja i simpozij iznose 398,17 eura, uredski materijal iznosi 4.645,30 eura, električna energija – domovi iznosi 2.654,46 eura, materijal i dijelovi za tekuće i investicijsko održavanje postrojenja i opreme iznosu 663,61 eura, sitni inventar iznosi 398,17 eura, usluge telefona, telefaksa iznose 1.990,84 eura, poštarina (pisma, tiskanice i sl.) iznose 1.990,84 eura, ostale usluge za komunikaciju i prijevoz iznose 265,45 eura, ostale usluge tekućeg i investicijskog održavanja iznose 1.990,84 eura, usluge odvjetnika i pravnog savjetovanja iznose 6.636,14 eura, ostale intelektualne usluge iznose 10.617,82 eura, naknade troškova osobama izvan radnog odnosa iznose 265,45 eura i tuzemna članarine – članarine i norme iznose 265,45 eura,
* Financijski rashodi planirani u iznosu od 2.023,56 eura, od toga usluge banaka iznose 1.327,23 eura, zatezne kamate iz poslovnih odnosa iznose 132,72 eura i ostale nespomenuti financijski rashodi iznose 563,61 eura,
* Ostali rashodi planirani u iznosu od 3.981,68 eura za tekuće donacije osnovnim školama u novcu – tekuće donacije osnovnim školama – predškola;

1. Za troškove protokola planirani rashodi iznose 6.536,13 eura za materijalne rashode, od toga reprezentacija planirana u iznosu od 3.981,68 eura, rashodi protokola (vijenci, cvijeće, svijeće i slično) planirani u iznosu od 563,61 eura i ostali nespomenuti rashodi poslovanja planirani u iznosu od 1.990,84 eura;
2. Za predstavnička tijela planirani rashodi iznose 10.417,82 eura za materijalne rashode, od toga ostale usluge tekućeg i investicijskog održavanja iznose 663,61 eura, naknade za rad članovima predstavničkih i izvršnih tijela i upravnih vijeća iznose 9.290,60 eura i ostale slične naknade za rad iznose 463,61 eura;
3. Za ulaganja u računalne programe planirano je 1.327,23 eura za ulaganja u računalne programe.

**Program 1001 Program održavanja komunalne infrastrukture, planiran u iznosu od 316.014,86 eura**

1. Za održavanje javne rasvjete planirani rashodi iznose 17.153,96 eura za materijalne rashode, od toga električna energija – vanjska rasvjeta iznosi 11.181,44 eura, materijal i dijelovi za tekuće i investicijsko održavanje – Javna rasvjeta iznosi 663,61 eura i usluge tekućeg i investicijskog održavanja iznose 5.308,91 eura;
2. Za održavanje ceste planirani rashodi iznose 161.921,83 eura za materijalne rashode, od toga usluge tekućeg i investicijskog održavanja – sanacija nerazvrstane ceste iznosi 132.722,81 eura, usluge tekućeg i investicijskog održavanja – održavanje cesta iznose 2.654,46 eura i usluge tekućeg i investicijskog održavanja – sanacija poljskih puteva Bogdanovići – Visoka iznose 26.544,56 eura;
3. Za održavanje građevinskih objekata planirani rashodi iznose 29.699,04 eura za materijalne rashode, od toga ostali materijal i dijelovi za tekuće i investicijsko održavanje iznose 3.218,07 eura, usluge tekućeg i investicijskog održavanja građevinskih objekata – sanacija igrališta iznose 13.272,28 eura, usluge tekućeg i investicijskog održavanja građevinskih objekata – prostorije i domovi mo iznose 6.572,55, usluge tekućeg i investicijskog održavanja građevinskih objekata – legalizacija domova iznose 6.636,14 eura;
4. Za održavanje groblja i javnih površina planirani rashodi iznose 107.240,03 eura, od toga:

* Materijalni rashodi planirani u iznosu od 74.059,33 eura od toga ostali materijali za proizvodnju energije (ugljen, drva, teško ulje) – gorivo, ulje za kosilicu iznose 398,17 eura, iznošenje i odvoz smeća – sanacija i uređenje zelenih površina (hortikultura) iznosi 26.544,56 eura, ostale komunalne usluge – nabavka kanti za smeće iznose 22.562,88 eura, iznošenje i odvoz smeća iznosi 7.299,75 eura, ostale komunalne usluge iznose 1.327,23 eura, ostale usluge tekućeg i investicijskog održavanja – čišćenje divljih deponija iznose 15.926,74 eura,
* Rashodi za nabavu proizvedene dugotrajne imovine planirani u iznosu od 33.180,70 eura, od toga spomenici (povijesni, kulturni i slično) – spomenici iznose 6.636,14 eura, spomenici (povijesni, kulturni i slično) – proširenje groblja (Bogdanovići, Trolokve, Labin i Prgomet) iznose 26.544,56 eura.

**Program 1002 Program izgradnje komunalne infrastrukture, planiran u iznosu od 143.340,62 eura**

1. Za ulaganje u građevinske objekte planirani rashodi iznose 30.526,24 eura, od toga:

* Rashodi za nabavu proizvedene dugotrajne imovine planirani u iznosu od 26.544,56 eura za građevinske objekte – izgradnja vatrogasnog doma,
* Rashodi za dodatna ulaganja na nefinancijskoj imovini planirani u iznosu od 3.981,68 eura za dodatna ulaganja na građevinskim objektima – ulaganja za mrtvačnice,

1. Za ulaganja u vodovod planirani rashodi iznose 106.178,24 eura za rashode za nabavu proizvedene dugotrajne imovine, od toga plinovod , vodovod , kanalizacija – vodovod (Trolokve, Prgomet i Labin) – projektna dokumentacija i izgradnja iznosi 66.361,40 eura i plinovod, vodovod, kanalizacija – vodoopskrba iznosi 39.816,84 eura;
2. Za ulaganje u odvodnju planirani rashodi iznose 6.636,14 eura za plinovod, vodovod, kanalizacija – kanalizacija – odvodnja iznosi 6.636,14 eura.

**Program 1003 Program javnih potreba u sportu, planiran u iznosu od 2.654,46 eura**

Za program javnih potreba u sportu planirani rashodi iznose 2.654,46 eura za tekuće donacije sportskim društvima – sport i udruge.

**Program 1004 Program javnih potreba u socijalnoj skrbi, planiran u iznosu od 10.617,81 eura**

1. Za naknade građanima i kućanstvima planirani rashodi iznose 6.636,13 eura za naknade građanima i kućanstvima na temelju osiguranja i druge naknade, od toga pomoć obiteljima i kućanstvima iznosi 3.987,68 eura, stanovanje iznosi 1.990,84 eura i ostale naknade iz proračuna u naravi iznose 663,61 eura;
2. Za naknade građanima i kućanstvima planirani rashodi iznose 3.981,68 eura za sufinanciranje cijene prijevoza – prijevoz putnika i đaka.

**Program 1005 Program javnih potreba u kulturi, planiran u iznosu od 7.299,75 eura**

1. Za javne potrebe u kulturi planirani rashodi iznose 663,61 eura za tekuće donacije zakladama i fundacijama – donacije za kulturu i tehničku kulturu;
2. Za vjerske zajednice planirani rashodi iznose 6.636,14 eura za tekuće donacije vjerskim zajednicama – tekuće donacije vjerskim zajednicama.

**Program 1006 Protupožarna zaštita, planiran u iznosu od 6.636,14 eura**

Za usluge protupožarne zaštite planirani rashodi iznose 6.636,14 eura za tekuće donacije DVD – tekuće donacije DVD.

**Program 1007 Elementarne katastrofe, planiran u iznosu od 663,61 eura**

Za elementarne katastrofe planirani rashodi iznose 663,61 eura za naknade za štete uzrokovane prirodnim katastrofama.

**Program 1009 Program održavanja komunalne infrastrukture, planiran u iznosu od 8.626,98 eura**

Za stručne aktivnosti planirani rashodi iznose 8.626,98 eura za materijalne rashode, od toga usluge tekućeg i investicijskog održavanja postrojenja i opreme iznose 663,61 eura i geodetsko – katastarske usluge iznose 7.963,37 eura.

**Program 1011 Tekuće donacije HGSS, planiran u iznosu od 1.061,79 eura**

Za tekuće donacije HGSS planirani rashodi iznose 1.061,79 eura, od toga:

* Materijalni rashodi planirani u iznosu od 265,45 eura za ostale usluge promidžbe i informiranja – promidžba i informiranje,
* Ostali rashodi planirani u iznosu od 796,34 eura, od toga ostale tekuće donacije – tekuće donacije HGSS iznose 398,17 eura i tekuće donacije humanitarnim organizacijama – donacija crveni križ iznose 398,17 eura.

**Program 1012 Tekuće donacije – Zavod za javno zdravstvo, planiran u iznosu od 663,61 eura**

Za tekuće donacije Zavod za javno zdravstvo planirani rashodi iznose 663,61 eura za ostale tekuće donacije.

**Program 1014 Javni radovi, planiran u iznosu od 30.393,52 eura**

Za javne radove planirani rashodi iznose 30.393,52 eura, od toga:

* Rashodi za zaposlene planirani u iznosu od 29.862,63 eura, od toga plaće za zaposlene iznose 26.544,56 eura i doprinosi za obvezno zdravstveno osiguranje iznose 3.318,07 eura,
* Materijalni rashodi planirani u iznosu od 530,89 eura za naknade za prijevoz i s posla.